text: খলিল জিবরান (; পূর্ণ আরবি নাম জিবরান খলিল জিবরান, কাহলিল জিবরান নামে পরিচিত;  / ALA-LC: জুবরান খলিল জুবরান বা জিবরান খলিল জিবরান) (৬ জানুয়ারি ১৮৮৩-১০ এপ্রিল ১৯৩১) ছিলেন একজন লেবানিজ কবি, লেখক ও শিল্পী।
  
  জিবরান বর্তমান লেবাননের (তৎকালীন জাবাল লেবানন মুতাশরিফাত, উসমানীয় সাম্রাজ্য) উত্তরে বাশারি শহরে এক মারোনীয় আরব খ্রিষ্টান পরিবারে জন্মগ্রহণ করেন। সৎভাই পিটার ছাড়াও মারিয়ানা এবং সুলতানা নামে জিবরানের দুই ছোট বোন ছিল। শৈশবে জিবরান তাদের সাথে খেলাধুলায় খুব একটা যোগ দিতেন না। কারণ তিনি ভালোবাসতেন চিত্রাঙ্কন। হাতের কাছে কাগজ কলম না পেলে বাড়ির বাইরে গিয়ে মাটিতে কিংবা শীতকালে তুষারের উপরেই ছবি এঁকে যেতেন তিনি। আর তার এই ছবি আঁকাকে সর্বাত্মকভাবে সমর্থন দিতেন তার মা। জিবরানের যখন ৫ বছর, তখন তার সাথে লিওনার্দো দ্য ভিঞ্চির বিখ্যাত কিছু চিত্রকর্মের পরিচয় করিয়ে দেন তার মা। তিনি নতুনভাবে চিত্রকর্মের প্রেমে পড়েন। কিন্তু সেবছরই তার জীবন আকস্মিকভাবে বদলে যায়। তার বাবা কোনো দুর্নীতির দায়ে ধরা পড়েন (যদিও তা ছিল রাজনৈতিক ফাঁদ) এবং যাবজ্জীবন কারাদণ্ডে দন্ডিত হন। তাদের সকল সম্পত্তি বাজেয়াপ্ত করা হয়। সংসারের খরচ যোগানোর দায়িত্ব বর্তায় কামিলেহর হাতে, অথচ বিশারি গ্রামে নারীদের জন্য বলার মতো কোনো কাজই ছিল না। ফলে বাধ্য হয়ে কামিলেহ তার সন্তানদের নিয়ে যুক্তরাষ্ট্রে পাড়ি জমান।অল্প বয়সে তিনি তার পরিবারের সাথে যুক্তরাষ্ট্রে অভিবাসী হন। এখানে তিনি শিল্পকলা নিয়ে পড়াশোনা করেন ও তাঁর সাহিত্য জীবন শুরু করেন। তিনি ইংরেজি ও আরবি দুই ভাষাতেই লিখতেন। আরব বিশ্বে জিবরানকে সাহিত্য ও রাজনৈতিক বিদ্রোহী হিসেবে দেখা হয়। আধুনিক আরবি সাহিত্যের রেনেসাঁয় তাঁর রোমান্টিক ধারা ধ্রুপদি ধারা থেকে আলাদা ভাবে জায়গা করে নিয়েছে, বিশেষত তার গদ্য কবিতা। লেবাননে তিনি এখনও সাহিত্যের বীর হিসেবে সম্মানিত হন।
  
  ইংরেজিভাষী বিশ্বে তিনি মূলত তার ১৯২৩ সালের বই দ্য প্রফেটের কারণে পরিচিত। তার বইটি ১৯৩০ এর দশকে বেশ জনপ্রিয়তা পায়। ১৯৬০ এর দশকেও তা জনপ্রিয় ছিল। উইলিয়াম শেক্সপিয়ার ও লাউযির পর জিবরান তৃতীয় বহুল বিক্রিত বইয়ের কবি।
  
  সাহিত্যকর্ম
   দ্যা প্রোফেট
   ম্যাডম্যান
   স্যান্ড এণ্ড ফোম
   ব্রোকেন উইংস
   দ্যা ফোররানারthe prophet
   গার্ডেন অব প্রফেট
   দ্যা ওয়াণ্ডারার
  
  তথ্যসূত্র
  
   Najjar, Alexandre, "Kahlil Gibran, a biography", Saqi, 2008.
  Khalil Gibran and Ameen Rihani: Prophets of Lebanese-American Literature. Ed. by Naji B. Oueijan, et al. Louaize: Notre Dame Press, 1999.
  Poeti arabi a New York. Il circolo di Gibran, introduzione e traduzione di F. Medici, prefazione di A. Salem, Palomar, Bari 2009. .
  Daniel S. Larangé, Poétique de la fable chez Khalil Gibran (1883–1931): Les avatars d'un genre littéraire et musical: le maqam, Paris, L'Harmattan, 2005.
  
  বহিঃসংযোগ
  
  Online copies of texts by Gibran
  Works by Khalil Gibran
  BBC World Service: The Man Behind the Prophet
  The New Yorker: Prophet Motive
  
  বিষয়শ্রেণী:কাহলিল জিবরান
  বিষয়শ্রেণী:১৮৮৩-এ জন্ম
  বিষয়শ্রেণী:১৯৩১-এ মৃত্যু
  বিষয়শ্রেণী:উসমানীয় আরব
  বিষয়শ্রেণী:লেবানিজ কবি
title: কাহলিল জিবরান